VENDIM
Nr. 872, datë 29.12.2021

PËR MIRATIMIN E PLANIT KOMBËTAR PËR ENERGJINË DHE KLIMËN 2020–2030

Në mbështetje të pikave 1 e 2, të nenit 100, të Kushtetutës, dhe të pikave 3 e 4, të nenit 14, të ligjit nr. 155/2020, “Për ndryshimet klimatike”, me propozimin e ministrit të Infrastrukturës dhe Energjisë dhe të ministrit të Turizmit dhe Mjedisit, Këshilli i Ministrave

VENDOSI:

1. Miratimin e Planit Kombëtar për Energjinë dhe Klimën 2021–2030, sipas tekstit, që i bashkëlidhet këtij vendimi dhe është pjesë përbërëse e tij.
2. Duke filluar nga data 25 mars 2023 e në vijim, çdo 2 (dy) vjet, ministria përgjegjëse për energjinë, në bashkëpunim me ministrinë përgjegjëse për mjedisin, të përgatisë një raport progresi të integruar për statusin e zbatimit të Planit Kombëtar për Energjinë dhe Klimën 2021–2030.
[bookmark: _GoBack]3. Planet kombëtare të veprimit për eficiencën e energjisë dhe për burimet e rinovueshme përgatiten në mbështetje të objektivave të synuar në Planin Kombëtar për Energjinë dhe Klimën 2021–2030.  
 4. Ngarkohen Ministria e Infrastrukturës dhe Energjisë, Ministria e Turizmit dhe Mjedisit dhe institucionet e parashikuara në shtojcën 9, të dokumentit, që i bashkëlidhet këtij vendimi, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

